### Beslutningstema

Det skal besluttes, om der skal anbefales frigivelse af anlægsmidler til fortsættelse af udviklingskoordinatorfunktion samt de årlige driftsomkostninger, der er forbundet med [adresse].

### Sagsfremstilling

For årene 2021-2024 er der afsat i alt 60,9 mio. kr. til Toftlund Udviklingsplan. Der ønskes frigivet yderligere midler af dette budget til fortsættelse af udviklingskoordinatorfunktion samt de årlige driftsomkostninger forbundet med [adresse].

Der har været ansat en udviklingskoordinator i en to-årig periode. I august 2022 valgte den tidligere udviklingskoordinator at fratræde sin stilling. Toftlund Udviklingsråd har efterfølgende drøftet ønsker og behov i forhold til koordinatorfunktionen fremadrettet og har fremsendt anmodning om at ansætte en udviklingskoordinator i 15 timer ugentligt med tiltrædelse 1. december 2022. Der er udregnet et budgetoverslag på lønudgifter i perioden fra 1. december 2022 frem til og med december måned 2023 på 195.000 kr. samt for diverse driftsomkostninger, f.eks. mødeudgifter, kontorhold etc. forbundet med Toftlund Udviklingsplan på 50.000 kr.

### Vicekommunaldirektøren indstiller,

at udvalget anbefaler, at Kommunalbestyrelsen frigiver 245.000 kr. til udviklingskoordinatorfunktionen samt driftsomkostninger forbundet med [adresse].

Beslutning fra [adresse] (§ 17, stk. 4), 14. november 2022, pkt. 1:

Indstillingen anbefales.

Indstillingen videresendes til Økonomiudvalget og Kommunalbestyrelsen.

Beslutning fra Økonomiudvalget, 15. december 2022, pkt. 14:

Indstillingen anbefales.

### Beslutning

Indstillingen godkendt.